**Poveștile iubirii … Taine**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În taina înserării îmi spui că mă iubești,

Privirea-ți delicată mi-o spune a câta oară,

Chiar nerostind cuvinte nu ai cum să greșești

C-o văd lucind în aștrii ce-n ochii tăi coboară.

Îți simt a ta prezența caldă, diafană,

Când cerul se deschide un înger îmi apari,

C-un chip curat de parcă e rupt dintr-o icoană

Nu spargi tăcerea nopții cu vorbe în zadar.

Păstrează-mă în taină ascuns în al tău zâmbet,

Arată-mi orizontul când rătăcesc cărarea,

Căci doar spre tine pașii îmi poartă al meu umblet

Iar chipul tău mi-e farul ce-mi luminează zarea.

Și când voi trece pragul iubirilor eterne

Dezleagă-ncet misterul nespuselor tăceri,

Că s-a-mplinit destinul ce moara vieții-l cerne

Și vom trăi de-a pururi frumoase primăveri.

Căprar Florin